বাইজান্টাইন রন্ধনশৈলী
বাইজেন্টাইন রসনা (আধুনিক গ্রিক : βυζαντινή κουζίνα) হচ্ছে গ্রীক ও রোমান ভোজনবিদ্যার একটি সম্মিলিত রূপ। বাইজান্টাইন সাম্রাজ্যের অগ্রগতির পাশাপাশি বাণিজ্য বাড়তে থাকে এবং গ্রীসে মসলা, চিনি ও বিভিন্ন নতুন সবজি আমদানি করা হতে থাকে। পাচকগণ নতুন খাদ্যসামগ্রী দ্বারা নতুন খাবার তৈরির পরীক্ষা নিরীক্ষা চালাতে থাকেন। ফলশ্রুতিতে দুটি নতুন ধারার রন্ধনশৈলীর আবির্ভাব ঘটে। এর একটি পূর্বাঞ্চলীয় (এশিয়া মাইনর ও পূর্ব এজিয়ান) আমদানিকৃত খাদ্য নির্ভর বাইজান্টাইন রসনা এবং অন্যটি পূর্ব থেকে প্রচলিত স্থানীয় গ্রীক রসনা।